Tolong jelaskan mengenai Hari ini juga merupakan: dari 18 Oktober dalam bahasa melayu

1009 - Gereja Makam Suci, sebuah gereja Kristian yang kini dalam lingkungan Kota Lama Baitulmuqaddis, dimusnahkan atas arahan khalifah Fatimiyyah Al-Hakim bi-Amr Allah.

1016 - Tentera Denmark pimpinan Canute Agung menewaskan dengan mutlak Edmund Ironside dalam Pertempuran Ashingdon, membolehkannya mengawal hampir keseluruhan Kerajaan England.

1851 - Novel Moby-Dick oleh Herman Melville (gambar) mula diterbitkan dengan tajuk asal The Whale.

1922 - British Broadcasting Company ditubuhkan oleh sebuah konsortium untuk mewujudkan rangkaian pemancar radio bagi menyediakan khidmat penyiaran di seluruh United Kingdom.

1954 - Di Indianapolis, Indiana, A.S., Texas Instruments memperkenalkan radio transistor komersil pertama, Regency TR-1 (gambar).

1991 - Majlis Tertinggi Azerbaijan menerima perisytiharan kemerdekaan daripada Kesatuan Soviet.

2007 - Pengeboman berani mati terhadap perarakan kereta yang membawa bekas Perdana Menteri Pakistan Benazir Bhutto di Karachi menyebabkan 139 orang maut dan 450 lagi cedera.

2007 - Letupan bom di Makati, Manila, Filipina menyebabkan 9 orang terkorban.

2008 - Perhimpunan Agung PBB melantik Turki, Austria, Jepun, Uganda dan Mexico untuk menganggotai Majlis Keselamatan selama dua tahun.

2010 - Taufan Megi (gambar), antara ribut terkuat pernah direkodkan, bertemu daratan di Filipina.

2011 - Askar Israel Gilad Shalit dibebaskan Hamas sebagai pertukaran pembebasan 1,027 tahanan Palestin.

2013 - Arab Saudi, Chad, Chile, Lithuania dan Nigeria terpilih ke Majlis Keselamatan PBB, namun Arab Saudi menolaknya.